2006R0861 — LV — 23.07.2011 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

▼M1

PADOMES REGULA (EK) Nr. 861/2006

(2006. gada 22. maijs),

ar ko nosaka Savienības finanšu pasākumus kopējās zivsaimniecības politikas īstenošanai un jūras tiesību jomā

▼B







EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 37. pantu, ņemot vērā Komisijas priekšlikumu, ņemot vērā Eiropas Parlamenta atzinumu ( 1 ), tā kā: (1) Padomes Regula (EK) Nr. 2371/2002 (2002. gada 20. decembris) par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku ( 2 ) paredz, ka kopējai zivsaimniecības politikai (KZP) ir jānodrošina ūdeņu dzīvo resursu izmantošana tā, lai panāktu ilgtspējīgus ekonomiskos, vides un sociālos nosacījumus. (2) Īstenojot KZP, saskaņā ar Regulu (EK) Nr. 2371/2002 un tās īstenošanas regulām būtisks mērķis ir padarīt efektīvāku Kopienas finansiālo palīdzību šajā nozarē. Lielāka savstarpēja papildināmība un izlīdzinātākas, vienveidīgākas un koordinētākas procedūras kā Kopienā, tā arī attiecībās ar trešām valstīm un starptautiskām organizācijām ir būtiski svarīgas, lai nodrošinātu šīs finansiālās palīdzības saskaņotību un nozīmību. (3) Jāņem vērā mērķi, kas iepriekš tika noteikti KZP 2002. gada reformā un kas ir papildināti ar nozares juridiskiem un politikas instrumentiem. (4) Turklāt Kopienas tiesību akti jāpielāgo šiem mērķiem un finanšu shēmai laikposmam no 2007. gada līdz 2013. gadam, vienlaikus nodrošinot atbilstību Padomes Regulai (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam ( 3 ), un Komisijas Regulai (EK, Euratom) Nr. 2342/2002 (2002. gada 23. decembris), ar ko paredz īstenošanas kārtību Padomes Regulai (EK, Euratom) Nr. 1605/2002 ( 4 ), kā arī vienkāršošanas un labākas reglamentēšanas prasībām. (5) Kopienas izdevumi, inter alia, var notikt finansēšanas lēmumu, Kopienas subsīdiju nolīgumu, publisku iepirkuma līgumu, saprašanās memorandu un tādu administratīvu mehānismu veidā, kuri atbilst procedūrām, kas paredzētas Regulā (EK, Euratom) Nr. 1605/2002. (6) Turklāt būtu jāņem vērā 2004. gada 19. jūlija Zivsaimniecības un lauksaimniecības padomē pieņemtie secinājumi par zivsaimniecības partnerattiecību nolīgumiem. (7) Ir skaidri jānosaka Kopienas finansējuma mērķi, pielietojuma jomas un sagaidāmie rezultāti. (8) Jāizstrādā noteikumi, kas reglamentē atbilstību izdevumiem, Kopienas finansiālā ieguldījuma līmeni un noteikumus, ar kādiem tas būtu saņemams. (9) Dalībvalstu kopīgās interesēs ir panākt, ka kontrole tiek veikta augstā līmenī. Lai nodrošinātu, ka dalībvalstis pilda savus pienākumus saskaņā ar KZP noteikumiem, Kopienai būtu jāatbalsta dalībvalstu investīcijas kontroles jomā. (10) Ir svarīgi nodrošināt to finanšu līdzekļu pieejamību, kas nepieciešami Komisijai, lai uzraudzītu KZP īstenošanu. (11) Kopienai arī vajadzētu dot savu ieguldījumu Kopienas Zvejniecības kontroles aģentūras budžetā, lai īstenotu aģentūras ikgadējo darba plānu, ietverot iekārtu un ekspluatācijas izmaksas un izdevumus, kas nepieciešami tās darbības veikšanai. (12) Zvejniecības pārvalde ir atkarīga no datu pieejamības par zivju krājumu bioloģisko stāvokli un par zvejas flotu darbību. Dalībvalstu organizētā KZP īstenošanai nepieciešamo datu vākšana, kā arī papildu pētījumi un Komisijas organizēti eksperimentālie projekti būtu jāatbalsta ar Kopienas finansiālajiem ieguldījumiem. (13) Vajadzētu piešķirt finanšu resursus, lai regulāri saņemtu zinātniskus ieteikumus no starptautiskām zinātniskām organizācijām, kas atbild par zvejniecības pētījumiem koordinēšanu tajos ūdeņos, kuros darbojas Kopienas flotes. (14) KZP reforma ir radījusi jaunu nepieciešamību pēc zinātniskiem ieteikumiem, jo īpaši ekosistēmiskās pieejas pieņemšanas un jauktu zvejniecību vadības jomā. Būtu jāpiešķir finansiāla kompensācija, lai šajā jomā atzīti eksperti vai institūcijas, kurās viņi strādā, varētu izpildīt šīs papildu prasības. (15) Nolūkā veicināt dialogu un saziņu ar zivsaimniecības nozari un citām interešu grupām ir svarīgi panākt, ka rūpniecība un citas ieinteresētās puses pēc iespējas ātrāk tiek informētas par paredzētajām iniciatīvām un ka KZP mērķi un ar to saistītie pasākumi tiek skaidri un nepārprotami izskaidroti. (16) Ņemot vērā Zivsaimniecības un akvakultūras padomdevējas komitejas (ACFA) uzdevumus, kas ir atjaunoti ar Komisijas 1999. gada 14. jūlija Lēmumu 1999/478/EK ( 5 ), Eiropas profesionālajām organizācijām, kas pārstāvētas ACFA, būtu jāpiešķir finansiāls atbalsts ACFA sanāksmju sagatavošanai, lai uzlabotu valstu organizāciju sadarbības koordināciju Eiropas līmenī un nodrošinātu lielāku attiecīgās rūpniecības nozares saliedētību jautājumos, kas skar Kopienas kopīgās intereses. (17) Lai uzlabotu KZP pārvaldību un nodrošinātu reģionālo konsultatīvo padomju (RAC) efektīvu darbību saskaņā ar Padomes 2004. gada 19. jūlija Lēmumu 2004/585/EK ( 6 ), ir būtiski finansiāli atbalstīt tās izveides sākumposmā un dot zināmu ieguldījumu to mutiskās tulkošanas un tulkošanas izmaksu segšanā. (18) Lai nodrošinātu RAC darbības koordināciju ar ACFA, jāveicina ACFA pārstāvja klātbūtne RAC sanāksmēs. (19) Lai sasniegtu KZP mērķus, Kopiena aktīvi darbojas starptautiskajās organizācijās un slēdz zvejniecības nolīgumus, tostarp partnerattiecību nolīgumus zvejniecības nozarē. (20) Ir būtiski, lai Kopiena sniegtu savu ieguldījumu, finansējot pasākumus, kas paredzēti, lai nodrošinātu zvejas resursu saglabāšanu un ilgtspējīgu izmantošanu tāljūrā un trešo valstu ūdeņos. (21) Izdevumi, kas saistīti ar sagatavošanas, paveiktā darba kontroles, uzraudzības, revīzijas un vērtēšanas darbībām, kas nepieciešamas, lai ieviestu un novērtētu pasākumus, uz kuriem attiecas šī regula, būtu jāsedz saskaņā ar tehniskās palīdzības finanšu pasākumiem. (22) Jānosaka procedūras, kas attiecināmas uz Kopienas un dalībvalstu programmu saturu dažādajiem attiecīgajās KZP jomās veiktajiem pasākumiem. (23) Ir jānosaka Kopienas finansiālā ieguldījuma proporcija attiecībā pret dalībvalstu izdevumiem. (24) Finanšu shēma laikposmam no 2007. līdz 2013. gadam būtu jānosaka saskaņā ar Komisijas ziņojumu Padomei un Eiropas Parlamentam, kas saucas “Mūsu kopīgās nākotnes veidošana – politiskie izaicinājumi un budžeta līdzekļi paplašinātai Eiropas Savienībai laikā no 2007. līdz 2013. gadam”. (25) Attiecībā uz darbībām, ko finansē saskaņā ar šo regulu, jānodrošina Kopienas finanšu interešu aizstāvība, pareizi pielietojot šo interešu aizstāvībai paredzētos tiesību aktus un nodrošinot, ka dalībvalstis un Komisija veic atbilstīgas pārbaudes. (26) Lai nodrošinātu efektīvu Komisijas finansējuma izmantošanu, šīs regulas sakarā veiktās darbības būtu regulāri jāvērtē. (27) Pasākumi, kas nepieciešami šīs regulas īstenošanai, būtu jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību ( 7 ). (28) Tāpēc no 2007. gada 1. janvāra jāatceļ Padomes Regula (EK) Nr. 657/2000 (2000. gada 27. marts) par ciešāku dialogu ar zvejniecības nozari un grupām, ko iespaido kopējā zivsaimniecības politika ( 8 ), Padomes Lēmums Nr. 2000/439/EK (2000. gada 29. jūnijs) par Kopienas finanšu iemaksām izdevumu segšanai, kas dalībvalstīm radušies, savācot datus, kā arī pētījumu un eksperimentālo projektu finansēšanai, lai realizētu kopējo zivsaimniecības politiku ( 9 ) un Padomes Lēmums Nr. 2004/465/EK (2004. gada 29. aprīlis) par Kopienas finansiālo ieguldījumu dalībvalstu zivsaimniecības kontroles programmās ( 10 ), tā kā: IR PIEŅĒMUSI ŠO REGULU.







I

NODAĻA

PRIEKŠMETS UN DARBĪBAS JOMA

1. pants

Priekšmets

Ar šo regulu izveido sistēmu ►M1 Savienības ◄ finanšu pasākumiem kopējās zivsaimniecības politikas (“KZP”) un jūras tiesību īstenošanai (turpmāk “ ►M1 Savienības ◄ finanšu pasākumi”).

2. pants

Darbības joma

Šo regulu piemēro ►M1 Savienības ◄ finanšu pasākumiem šādās jomās:

a) KZP noteikumu kontrole un izpilde;

▼M1

b) saglabāšanas pasākumi, datu vākšana un pārvaldība un datu izmantošana KZP vajadzīgo zinātnisko ieteikumu sagatavošanai;

▼B

c) KZP pārvaldība;

d) starptautiskās attiecības KZP un jūras tiesību jomā.







II

NODAĻA

MĒRĶI

3. pants

Vispārēji mērķi

►M1 Savienības ◄ finanšu pasākumi, kas minēti III nodaļā, ir īpaši paredzēti šādu vispārēju mērķu sasniegšanai:

a) administratīvo spēju un KZP noteikumu kontroles un izpildes līdzekļu uzlabošana;

▼M1

b) KZP nepieciešamo datu vākšanas, pārvaldības un izmantošanas uzlabošana;

▼B

c) KZP vajadzībām paredzēto zinātnisko ieteikumu kvalitātes uzlabošana;

d) ►M1 Savienības ◄ zvejas flotes vadības uzlabošana KZP vajadzībām;

e) zvejniecības nozares un citu interešu grupu iesaistes palielināšana KZP darbībā un dialoga un saziņas veicināšana starp tām un Komisiju;

f) pasākumu īstenošana, kas attiecas uz zvejniecības partnerattiecību nolīgumiem un citiem divpusējiem un daudzpusējiem nolīgumiem saistībā ar KZP, un jo īpaši, lai nostiprinātu zvejas resursu noturību trešo valstu ūdeņos un tāljūrā;

g) pasākumu īstenošana jūras tiesību jomā.

4. pants

Īpaši mērķi kontroles un izpildes jomā

Šīs regulas 8. pantā minētie ►M1 Savienības ◄ finanšu pasākumi ir paredzēti zvejas darbību kontroles uzlabošanai, lai nodrošinātu KZP efektīvu īstenošanu ►M1 ES ūdeņos ◄ un ārpus tiem, finansējot šādas darbības:

a) dalībvalstu veiktās darbības savu zvejniecības kontroles pasākumu nostiprināšanai vai tajos konstatēto trūkumu samazināšanai;

b) Komisijas dienestu veikto novērtējumu un kontroli pār to, kā dalībvalstis piemēro KZP noteikumus;

c) kontroles pasākumu koordinēšanu, jo īpaši ar plāniem par kopīgu valstu inspekcijas un novērošanas vienību izveidi Kopienas Zvejniecības kontroles aģentūras (CFCA) ietvaros.

▼M1

5. pants

Īpaši mērķi datu vākšanas, pārvaldības un izmantošanas un zinātnisko ieteikumu jomā

Savienības finanšu pasākumi, kas minēti 9., 10. un 11. pantā, palīdz uzlabot datu vākšanu, pārvaldību un izmantošanu, kā arī zinātniskos ieteikumus attiecībā uz resursu stāvokli, zvejas apjomu, zvejniecību ietekmi uz resursiem un jūras ekosistēmu, uz zvejniecības un akvakultūras ekonomiskajiem aspektiem un zvejniecības nozares saimnieciskajiem rezultātiem ES ūdeņos un ārpus tiem, sniedzot dalībvalstīm finansiālu atbalstu tādu sakopotu un zinātniski pamatotu daudzgadu datu kopu izveidei, kurās ietverta bioloģiskā, tehniskā, vides un sociālekonomiskā informācija.

▼B

6. pants

Īpaši mērķi pārvaldības jomā

►M1 Savienības ◄ finanšu pasākumi, kas minēti regulas 12. pantā, paredzēti ieinteresēto pušu iesaistīšanai visos KZP darbības posmos, sākot no koncepciju izstrādes un beidzot ar to īstenošanu, kā arī ieinteresēto pušu informēšanai par KZP mērķiem un ar to saistītajiem pasākumiem, tostarp, vajadzības gadījumā, par to sociāli ekonomisko ietekmi.

7. pants

Īpaši mērķi starptautisko attiecību jomā

1. Sarunās par zvejniecības nolīgumiem un to noslēgšanu, ietverot zvejniecības partnerattiecību nolīgumus, 13. pantā minētie ►M1 Savienības ◄ finanšu pasākumi ir paredzēti šādiem mērķiem:

a) nodarbinātības nodrošināšanai tajos ►M1 Savienības ◄ reģionos, kas ir atkarīgi no zvejas;

b) ►M1 Savienības ◄ zvejniecības nozares turpmākas eksistences un konkurētspējas nodrošināšanai;

▼M1

c) divpusēju, reģionālu vai daudzpusēju partnerattiecību rezultātā izstrādātas zvejas resursu pārvaldības un zvejas kontroles spējas veidošanai trešās valstīs, lai nodrošinātu ilgtspējīgu zveju un šajās valstīs veicinātu zvejniecības nozares ekonomisko izaugsmi, uzlabojot attiecīgo zvejniecību zinātnisko un tehnisko vērtēšanu, zvejas darbību uzraudzību un kontroli, veselības apstākļus un uzņēmējdarbības vidi minētajā jomā;

▼B

d) pietiekama piedāvājuma nodrošināšanai ►M1 Savienības ◄ tirgū.

2. Sakarā ar ►M1 Savienības ◄ darbību starptautiskajās organizācijās 13. pantā minētie ►M1 Savienības ◄ finanšu pasākumi ir vērsti uz zvejniecības resursu saglabāšanu un ilgtspējīgu izmantošanu starptautiskā līmenī, pieņemot atbilstīgus šo resursu pārvaldes pasākumus.







III

NODAĻA

►M1 SAVIENĪBAS ◄ FINANŠU PASĀKUMI

▼M1

8. pants

Pasākumi kontroles un izpildes jomā

1. KZP noteikumu kontroles un izpildes jomā Savienības finanšu pasākumiem atbilst šādi izdevumi:

a) dalībvalstu izdevumi, ieviešot uzraudzības un kontroles sistēmas, kas attiecas uz KZP, sakarā ar: i) investīcijām, kas saistītas ar kompetento valsts iestāžu, administratīvo iestāžu vai privātā sektora veiktām kontroles darbībām šādās jomās: — tehnoloģiju, arī aparatūras un programmnodrošinājuma, kuģu pamanīšanas sistēmu (VDS) un IT tīklu iegāde un/vai veidošana ar zivsaimniecību saistīto datu vākšanai, administrēšanai, validēšanai, analizēšanai un apmaiņai, un paraugdatu vākšanas metožu izstrādei, tostarp ar kontroli saistītu tīmekļa vietņu veidošana, — tādu detaļu iegāde un/vai izgatavošana, kas vajadzīgas, lai zvejas darbībās un zivsaimniecības produktu tirdzniecībā iesaistītās personas varētu pārraidīt datus attiecīgajām dalībvalstu un Savienības iestādēm, tostarp tādu detaļu, kas vajadzīgas elektroniskās reģistrācijas un ziņošanas sistēmām (ERS), kuģu satelītnovērošanas sistēmām (VMS) un automātiskās identifikācijas sistēmām (AIS), — tādu programmu īstenošana, kas paredzētas datu analīzei un apmaiņai starp dalībvalstīm, — kontroles ierīču iegāde un modernizācija; ii) mācību un apmaiņas, arī dalībvalstu starpā, programmām personālam, kas atbild par zivsaimniecības darbību uzraudzību, kontroli un pārraudzību; iii) izmēģinājuma projektu īstenošanu saistībā ar zivsaimniecības kontroli; iv) izmaksu un ieguvumu analīzi, kā arī kompetento iestāžu veikto revīziju un izdevumu novērtējumu, veicot uzraudzības, kontroles un novērošanas darbības; v) iniciatīvām, tostarp semināriem un plašsaziņas līdzekļiem, kuru mērķis ir veicināt gan zvejnieku, gan citu ieinteresētu personu, tostarp inspektoru, prokuroru un tiesnešu un sabiedrības kopumā izpratni par nepieciešamību vērsties pret nelegālu, nereģistrētu un neregulētu zveju un par KZP noteikumu īstenošanu;

b) izdevumi, kas attiecas uz administratīvo vienošanos ar Kopīgo pētījumu centru vai citu Savienības konsultatīvu iestādi, lai novērtētu un izstrādātu jaunas kontroles tehnoloģijas;

c) visi operatīvie izdevumi, Komisijas inspektoriem pārbaudot KZP ieviešanu dalībvalstīs, un jo īpaši par inspekcijas komandējumiem, drošības ierīcēm un inspektoru apmācību, sanāksmēm, kā arī par Komisijas veikto inspekcijas līdzekļu iegādi vai fraktu;

d) maksājumi KZKA budžetā, lai segtu personāla, administratīvos un darbības izdevumus saistībā ar KZKA gadskārtējo darba plānu.

2. Šā panta 1. punkta a) apakšpunkta piemērošanai Komisija var pieņemt sīki izstrādātus noteikumus, izmantojot īstenošanas aktus. Minētos īstenošanas aktus pieņem saskaņā ar 30. panta 2. punktā minēto pārbaudes procedūru.

9. pants

Pasākumi pamatdatu vākšanas, pārvaldības un izmantošanas jomā

1. Pamatdatu vākšanas, pārvaldības un izmantošanas jomā tiesības uz Savienības finansiālo atbalstu ir par šādiem izdevumiem, kas radušies, pildot valsts daudzgadu programmas, kuras minētas 4. pantā Padomes Regulā (EK) Nr. 199/2008 (2008. gada 25. februāris) par Kopienas sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā padoma izstrādei saistībā ar kopējo zivsaimniecības politiku ( 11 ):

a) izdevumi par bioloģisko, tehnisko, vides un sociālekonomisko datu vākšanu saistībā ar komerciālo un atpūtas zveju, tostarp par paraugdatu vākšanu, uzraudzības darbībām jūrā un pētnieciskajām uzskaitēm, un par vides un sociālekonomisko datu vākšanu akvakultūras un apstrādes jomā, kā noteikts Savienības daudzgadu programmā, kas minēta Regulas (EK) Nr. 199/2008 3. pantā;

b) izdevumi par pasākumiem, kas saistīti ar a) apakšpunktā minēto datu pārvaldību, strukturēšanu, uzlabošanu un pielietošanu;

c) izdevumi par pasākumiem, kas saistīti ar a) apakšpunktā minēto datu izmantošanu, piemēram, par bioloģisko parametru novērtēšanu un datu kopu veidošanu zinātniskās analīzes veikšanas un ieteikumu gatavošanas vajadzībām;

d) izdevumi saistībā ar dalību reģionālajās koordinācijas sanāksmēs, kuras minētas Regulas (EK) Nr. 199/2008 5. panta 1. punktā, attiecīgās zinātniskajās sanāksmēs, ko rīko reģionālās zvejniecības pārvaldības organizācijas, kurās Savienība ir līgumslēdzēja puse vai novērotāja, un sanāksmēs, ko rīko starptautiskas organizācijas, kuru pienākumos ir zinātnisko ieteikumu sniegšana.

2. Šā panta 1. punkta piemērošanai Komisija var pieņemt sīki izstrādātus noteikumus, izmantojot īstenošanas aktus. Minētos īstenošanas aktus pieņem saskaņā ar 30. panta 2. punktā minēto pārbaudes procedūru.

▼B

10. pants

▼M1

Pasākumi papildu datu vākšanas, pārvaldības un izmantošanas jomā

▼B

1. Papildu datu vākšanas jomā Komisija var veikt pētījumus un īstenot eksperimentālus projektus. ►M1 Darbības, par kurām var saņemt Savienības finansiālo atbalstu, ietver: ◄

▼M1

a) metodoloģijas pētījumi un projekti, kuru mērķis ir optimizēt un standartizēt zinātnisko atzinumu sagatavošanai vajadzīgo datu vākšanas metodes;

▼B

b) izpētes datu vākšanas projektus, jo īpaši attiecībā uz akvakultūru, zvejniecības un akvakultūras attiecībām ar vidi un darba vietu radīšanas iespējām zvejniecības un akvakultūras nozarē;

c) ekonomiskās un bioekonomiskās analīzes un simulācijas, kas saistītas ar lēmumiem, kurus plāno saskaņā ar KZP, ietverot reģenerācijas un pārvaldības plānus un KZP ietekmes novērtēšanu;

d) selektivitāti zvejniecībās, ietverot selektivitāti, kas saistīta ar zvejas rīku un zvejas tehnikas projektēšanu, un pētījumus par attiecībām starp nozvejas jaudu, zvejas piepūli un zivju mirstību katrā zvejniecībā;

e) KZP izpildes uzlabošanu, jo īpaši attiecībā uz izmaksu lietderību;

f) saikņu starp zvejas darbībām un akvakultūru, un ūdens ekosistēmām novērtēšanu un pārvaldi.

2. Visu to pētījumu un eksperimentālo projektu finansēšana, kas veikti saskaņā ar 1. punktu, nedrīkst pārsniegt 15 % no gada apropriācijām, kas paredzētas pasākumiem, kurus finansē saskaņā 9. pantu un šo pantu.

11. pants

Pasākumi zinātnisko ieteikumu jomā

Zinātnisko ieteikumu jomā ►M1 Savienības ◄ finanšu pasākumiem atbilst šādi izdevumi:

▼M1

a) izdevumi partnerattiecību līgumiem ar valstu zinātniskās pētniecības iestādēm vai starptautiskām struktūrām, kuru pienākumos ir krājumu stāvokļa novērtēšana, par zinātnisko ieteikumu un datu sniegšanu;

▼B

b) izdevumi, kas saistīti ar administratīvu vienošanos ar Kopīgo pētījumu centru vai citu ►M1 Savienības ◄ konsultatīvo iestādi par Zivsaimniecības zinātniskās, tehniskās un ekonomiskās komitejas (STECF) sekretariāta izveidi, par datu iepriekšēju analīzi un par datu gatavošanu zivsaimniecības resursu situācijas novērtējumam;

c) atlīdzība STECF personālam un/vai STECF uzaicinātajiem ekspertiem par līdzdalību darba grupās un plenārsēdēs un tajās veikto darbu;

d) atlīdzība neatkarīgiem ekspertiem, kas sniedz zinātniskus ieteikumus Komisijai vai rīko apmācības administratoriem vai citām ieinteresētajām pusēm par zinātnisko ieteikumu interpretāciju;

e) maksājumi starptautiskām iestādēm, kas atbild par zivju krājumu novērtēšanu.

12. pants

Pasākumi pārvaldības jomā

Pārvaldības jomā ►M1 Savienības ◄ finanšu pasākumiem atbilst šādi izdevumi:

▼M1

a) ceļa un uzturēšanās izdevumi ACFA pārstāvēto organizāciju biedriem, kuri piedalās ACFA sanāksmju sagatavošanas sanāksmēs, un ar minētajām sagatavošanas sanāksmēm saistītie rakstiskās un mutiskās tulkošanas izdevumi un telpu nomas maksa;

b) izmaksas par ACFA norīkoto pārstāvju dalību RAC, Starptautiskās Jūras pētniecības padomes (ICES) un ZZTEK sanāksmēs;

c) RAC darbības izmaksas, kā paredzēts Padomes Lēmumā 2004/585/EK;

▼B

d) izmaksas, kas saistītas ar KZP mērķu un pasākumu, jo īpaši Komisijas priekšlikumu skaidrošanu, un ar atbilstīgas informācijas izplatīšanu šajā jomā zvejniecības nozarē strādājošajiem un citām ieinteresētām grupām, pēc Komisijas iniciatīvas ietverot šādas darbības: i) informatīvo materiālu sastādīšana un izplatīšana, kas īpaši pielāgoti attiecīgo grupu vajadzībām (materiāli drukātā, audiovizuālā un elektroniskā veidā); ▼M1 ii) plašas pieejas nodrošināšana datu un skaidrojošiem materiāliem, jo īpaši attiecībā uz Komisijas priekšlikumiem, izveidojot attiecīgo Komisijas departamentu tīmekļa vietnes un regulāri sagatavojot publikācijas, kā arī rīkojot informācijas un mācību seminārus viedokļa veidotājiem. ▼B

13. pants

Pasākumi starptautisko attiecību jomā

1. Starptautisko attiecību jomā ►M1 Savienības ◄ finanšu pasākumiem atbilst šādi izdevumi:

a) izdevumi, kas saistīti ar zvejniecības nolīgumiem un zvejniecības partnerattiecību nolīgumiem, kurus ►M1 Savienība ◄ ir noslēgusi vai gatavojas atjaunot vai noslēgt ar trešām valstīm;

b) izdevumi, kas saistīti ar ►M1 Savienības ◄ obligātajiem maksājumiem starptautisko organizāciju budžetos;

c) izdevumi, ko rada ►M1 Savienības ◄ līdzdalība un brīvprātīgas investīcijas Apvienoto Nāciju organizācijās, kā arī izdevumi, kas saistīti ar ►M1 Savienības ◄ līdzdalību un brīvprātīgām investīcijām jebkurā starptautiskā organizācijā, kas aktīvi darbojas jūras tiesību jomā;

d) brīvprātīgs finansiālais ieguldījums sagatavošanas darbiem jaunu starptautisku organizāciju izveidošanai vai starptautisku līgumu noslēgšanai, kas ir ►M1 Savienības ◄ interesēs;

▼M1

e) brīvprātīgs finansiālais ieguldījums starptautisku organizāciju veiktam darbam vai programmām, kurās Savienība ir īpaši ieinteresēta;

▼B

f) finansiālais ieguldījums darbībās (līgumslēdzēju pušu darba, neformālās vai ārkārtas sanāksmēs), kas atbalsta ►M1 Savienības ◄ intereses starptautiskās organizācijās un stiprina sadarbību ar partneriem šajās organizācijās. Šajā sakarā izmaksas, kas saistītas ar trešo valstu pārstāvju līdzdalību sarunās un sanāksmēs starptautiskos forumos un organizācijās, tiek segtas, ja šo pārstāvju klātbūtne ir nepieciešama ►M1 Savienības ◄ interešu ievērošanai.

2. Pasākumus, kurus finansē saskaņā ar 1. punkta a) un b) apakšpunktu, jo īpaši īsteno, ņemot par pamatu tās regulas un lēmumus, kas ir saistīti ar zvejniecības nolīgumu un/vai protokolu noslēgšanu starp ►M1 Savienību ◄ un trešām valstīm, un regulām un lēmumiem, kas ir saistīti ar nolīgumiem par starptautiskām zvejniecības organizācijām, kurus paraksta ►M1 Savienība ◄ .

14. pants

Tehniskā palīdzība

►M1 Savienības ◄ finanšu pasākumi var attiekties uz izdevumiem, kas saistīti ar sagatavošanas, paveiktā darba kontroles, uzraudzības, revīzijas un novērtēšanas darbībām, kas nepieciešamas, lai ieviestu un novērtētu pasākumus, uz kuriem attiecas šī regula, un tās mērķu sasniegšanai, piemēram, pētījumi, sanāksmes, ekspertu darbība, informēšana, izpratnes veicināšana, apmācību un publikāciju darbība, izdevumi, kas saistīti ar informācijas tehnoloģiju, ietverot datoru tīklus informācijas apmaiņai, izdevumi pagaidu darbinieku algošanai, kā arī visi citi administratīvās vai tehniskās palīdzības izdevumi, kādi varētu rasties Komisijai.







IV

NODAĻA

LĪDZFINANSĒJUMA LIKMES

15. pants

Līdzfinansējuma likmes uzraudzības un kontroles sistēmu jomā

Attiecībā uz ►M1 Savienības ◄ finanšu pasākumiem, kas minēti 8. panta a) punktā, līdzfinansējuma likmes nepārsniedz 50 % no attaisnotajiem izdevumiem. Tomēr par darbībām, kas minētas 8. panta a) punkta i) apakšpunktā, izņemot kuģu un gaisa kuģu iegādi, un iii) un v) apakšpunktā, Komisija var pieņemt lēmumu par likmi, kas pārsniedz 50 % no attaisnotajiem izdevumiem.

16. pants

▼M1

Līdzfinansējuma likmes pamatdatu vākšanas, pārvaldības un izmantošanas jomā

▼B

Attiecībā uz ►M1 Savienības ◄ finanšu pasākumiem, kas minēti 9. pantā, līdzfinansējuma likme nepārsniedz izmaksas 50 % apmērā no attaisnotajiem valsts izdevumiem, kas radušies, īstenojot ►M1 Regulas (EK) Nr. 199/2008 4. pantā ◄ paredzēto programmu.

17. pants

▼M1

Līdzfinansējuma likmes papildu datu vākšanas, pārvaldības un izmantošanas jomā

▼B

Attiecībā uz ►M1 Savienības ◄ finanšu pasākumiem, kas minēti 10. pantā, līdzfinansējuma likme nepārsniedz 50 % no attaisnotajām izmaksām, ja pasākumus veic pēc uzaicinājuma iesniegt priekšlikumus. Universitātes un valsts zinātniskās pētniecības organizācijas, kurām saskaņā ar valsts likumu, kam tās ir pakļautas, ir jāsedz robežizmaksas, var iesniegt piedāvājumus par līdz pat 100 % no robežizmaksām, kas radušās projekta izpildes gaitā.

18. pants

Finansējuma likmes par ceļa un izmitināšanas izdevumiem ACFA dalībniekiem

1. Attiecībā uz ►M1 Savienības ◄ finanšu pasākumiem, kas minēti 12. panta a) un b) punktā, finansējuma likmi nosaka saskaņā ar šā panta 2. un 3. punktu.

▼M1

2. Aizņēmuma tiesības piešķir saskaņā ar finansēšanas nolīgumu ar Komisiju katrai pārstāvētajai organizācijai, kas ir ACFA plenārās komitejas dalībniece, proporcionāli tiesīgo pretendentu skaitam ACFA plenārajā komitejā un atkarībā no pieejamajiem finanšu resursiem.

3. Minētās aizņēmuma tiesības un vidējās ceļojuma izmaksas vienam pārstāvētās organizācijas dalībniekam nosaka braucienu skaitu, par kuriem katra sanāksmi gatavojošā organizācija var būt finansiāli atbildīga. No aizņēmuma tiesību maksimālās kopsummas katra pārstāvētā organizācija 20 % no faktiskajiem attiecināmajiem izdevumiem vienreizēja maksājuma veidā ietur tādu organizatorisko un administratīvo izmaksu segšanai, kas ir tiešā veidā saistītas ar sagatavošanas sanāksmju rīkošanu.

▼B







V

NODAĻA

FINANSĒŠANAS PROCEDŪRAS







1.

IEDAĻA

Procedūras uzraudzības un kontroles sistēmu jomā

19. pants

Ievadnoteikums

►M1 Savienības ◄ finansiālais ieguldījumu valsts programmās, ko pieņem dalībvalstis, ieviešot KZP piemērojamas uzraudzības un kontroles sistēmas, sniedz saskaņā ar šajā iedaļā noteiktām procedūrām.

20. pants

Programmu izstrāde

▼M1

1. Pieteikumus Savienības finansiālajam atbalstam dalībvalstis iesniedz Komisijai līdz tā gada 15. novembrim, kas ir pirms attiecīgā īstenošanas gada.

Šādiem pieteikumiem pievieno ikgadēju zivsaimniecības kontroles programmu, kurā ir šāda informācija:

a) ikgadējās zivsaimniecības kontroles programmas mērķi;

b) plānotie pieejamie cilvēkresursi;

c) plānotie pieejamie finanšu resursi;

d) plānotais pieejamo kuģu un gaisa kuģu skaits;

e) to projektu saraksts, kuriem pieprasa finansiālu ieguldījumu;

f) visi projektu izpildei plānotie izdevumi;

g) izpildes termiņi katram ikgadējā zivsaimniecības kontroles programmā uzskaitītajam projektam;

h) to rādītāju saraksts, kuri jāizmanto ikgadējās zivsaimniecības kontroles programmas efektivitātes novērtēšanai.

2. Par katru projektu ikgadējā zivsaimniecības kontroles programmā norāda, uz kuru no 8. panta a) punktā minētajiem pasākumiem tas attiecas, norāda projekta mērķi un sniedz tā sīku aprakstu, kurā min šādus datus: projekta veicējs, izpildes vieta, aptuvenās izmaksas, izpildes grafiks un publiskā iepirkuma procedūra, kura jāievēro. Ja projektu kopīgi īsteno vairākas dalībvalstis, ikgadējā zivsaimniecības kontroles programmā iekļauj arī projektā iesaistīto dalībvalstu sarakstu, aptuvenās projekta kopējās izmaksas un aptuvenās izmaksas katrai attiecīgajai dalībvalstij.

▼B

3. Attiecībā uz kuģiem un gaisa kuģiem, zvejniecības kontroles programma arī konkretizē:

a) cik lielā mērā kompetentās iestādes tos izmantos kontroles nolūkā, norādot to kā procentu attiecību pret kuģu vai gaisa kuģu kopējo darbību gada laikā;

▼M1

b) cik stundas vai dienas gadā tie tiks izmantoti zivsaimniecības kontroles nolūkiem un kuru sistēmu dalībvalsts ir ieviesusi, lai Komisijai vai Revīzijas palātai būtu iespējams pārbaudīt, vai tie faktiski tiek izmantoti kontroles vajadzībām;

▼B

c) modernizācijas gadījumā – to paredzamo ekspluatācijas ilgumu.

▼M1

4. Informāciju, kas prasīta 1., 2. un 3. punktā, dalībvalstis iesniedz gan elektroniski, gan izdrukas veidā, izmantojot Komisijas paziņoto elektroniski aizpildāmo veidlapu.

▼B

21. pants

Komisijas lēmums

1. Balstoties uz dalībvalstu iesniegtajām zvejniecības kontroles programmām, lēmumus par ►M1 Savienības ◄ finansiālo ieguldījumu valstu programmās pieņem katru gadu saskaņā ar 30. panta 2. punktā minēto procedūru.

2. Lēmumi, kas minēti 1. punktā, prioritāti piešķir darbībām, kuras ir vispiemērotākās, lai uzlabotu uzraudzības, kontroles un novērošanas darbību efektivitāti, ņemot vērā arī dalībvalstu veikumu jau apstiprināto programmu izpildē.

3. Lēmumi, kas minēti 1. punktā, nosaka:

a) kopējo finansiālā ieguldījuma apjomu, ko piešķir katrai dalībvalstij par 8. panta a) punktā minētajām darbībām;

b) finansiālā ieguldījuma likmi;

c) jebkādus nosacījumus, ko piemēro finansiālajam ieguldījumam, ko rada ►M1 Savienības ◄ noteikumi.







2.

IEDAĻA

▼M1

Procedūras datu vākšanas, pārvaldības un izmantošanas jomā

22. pants

Ievadnoteikums

Savienības finansiālais ieguldījums, palīdzot segt izdevumus, kas dalībvalstīm radušies saistībā ar 9. pantā minēto pamatdatu vākšanu, pārvaldību un izmantošanu, tiek sniegts saskaņā ar šajā iedaļā noteiktajām procedūrām.

▼M1 —————

▼B

24. pants

▼M1

Komisijas lēmums par finansējumu

1. Pamatojoties uz daudzgadu programmām, kuras dalībvalstis iesniegušas saskaņā ar Regulas (EK) Nr. 199/2008 4. panta 4. punktu un kuras Komisija apstiprinājusi saskaņā ar minētās regulas 6. panta 3. punktu, lēmumus par Savienības finansiālo ieguldījumu attiecīgajās valstu programmās pieņem reizi gadā saskaņā ar 30. panta 2. punktā minēto pārbaudes procedūru.

▼M1 —————

▼B

3. Lēmumi, kas minēti 1. punktā, nosaka:

a) kopējo finansiālā ieguldījuma apjomu, ko katrai dalībvalstij piešķir 9. pantā minētajām darbībām;

b) finansiālā ieguldījuma likmi;

c) jebkādus nosacījumus, ko piemēro finansiālajam ieguldījumam, ko rada ►M1 Savienības ◄ noteikumi.







VI

NODAĻA

LĪDZEKĻU PIEŠĶIRŠANA

25. pants

Budžeta resursi

Gada apropriācijas apstiprina budžeta lēmējiestāde, ņemot vērā finanšu plānu.

26. pants

►M1 Savienības ◄ atbalsta uzkrāšana

Saskaņā ar šo regulu finansējamas darbības nesaņem palīdzību no citiem ►M1 Savienības ◄ finanšu instrumentiem. Šīs regulas labuma guvēji dara Komisijai zināmu informāciju par visiem citiem saņemtiem līdzekļiem un iesniegtiem pieteikumiem līdzekļu saņemšanai.







VII

NODAĻA

KONTROLE UN NOVĒRTĒJUMS

27. pants

►M1 Savienības ◄ finanšu interešu aizsardzība

1. Īstenojot saskaņā ar šo regulu finansētas darbības, Komisija nodrošina ►M1 Savienības ◄ finanšu interešu aizsardzību, piemērojot preventīvus pasākumus pret krāpšanu, korupciju un citām prettiesiskām darbībām, veicot efektīvas pārbaudes un atgūstot nepamatoti izmaksātas summas un, ja tiek atklāti pārkāpumi, piemērojot efektīvas, samērīgas un preventīvas sankcijas saskaņā ar Padomes Regulu (EK, Euratom) Nr. 2988/95 (1995. gada 18. decembris) par Eiropas Kopienu finanšu interešu aizsardzību ( 12 ), Padomes Regulu (EK, Euratom) Nr. 2185/96 (1996. gada 11. novembris) par pārbaudēm un apskatēm uz vietas, ko Komisija veic, lai aizsargātu Eiropas Kopienu finanšu intereses pret krāpšanu un citām nelikumībām ( 13 ) un Eiropas Parlamenta un Padomes Regulu (EK) Nr. 1073/1999 (1999. gada 25. maijs) par izmeklēšanu, ko veic Eiropas Birojs krāpšanas apkarošanai (OLAF) ( 14 ).

2. ►M1 Savienības ◄ darbībām, ko finansē saskaņā ar šo regulu, Regulu (EK, Euratom) Nr. 2988/95 un Regulu (EK, Euratom) Nr. 2185/96 piemēro visiem ►M1 Savienības ◄ tiesību aktu pārkāpumiem, arī programmā paredzētiem līgumsaistību pārkāpumiem, ko rada kāda uzņēmēja rīcība vai bezdarbība, kas nepamatotu izdevumu dēļ kaitē vai varētu kaitēt ►M1 Savienības ◄ vispārējam budžetam vai to apsaimniekotiem budžetiem.

3. ►M1 Savienība ◄ samazina, pārtrauc vai atgūst kādām darbībām piešķirto finanšu palīdzību, ja tā konstatē pārkāpumus, tostarp neatbilstību šai regulai vai individuāliem lēmumiem, vai līgumiem vai nolīgumiem, ar ko piešķirts attiecīgais atbalsts, vai, atklājot, ka darbībā bez Komisijas apstiprinājuma ir veiktas pārmaiņas, kas neatbilst projekta būtībai vai īstenošanas nosacījumiem.

28. pants

Revīzijas un finanšu korekcijas

1. Neskarot revīzijas, ko dalībvalstu veic saskaņā ar saviem normatīviem un administratīviem aktiem, Komisijas un Revīzijas palātas ierēdņi vai viņu pārstāvji trīs gadus pēc galīgā maksājuma, ko veikusi Komisija, drīkst jebkurā laikā rīkot saskaņā ar šo regulu finansētu darbību revīzijas uz vietas, paziņojot par tām vismaz desmit darbdienas iepriekš, izņemot steidzamus gadījumus.

Komisijas un Revīzijas palātas ierēdņiem vai viņu pārstāvjiem, kas ir attiecīgi pilnvaroti veikt revīzijas uz vietas, ir pieejami grāmatvedības dokumenti un visi citi dokumenti, tostarp dokumenti un metadati par šīs regulas finansētiem izdevumiem un kuri ir izstrādāti vai saņemti un fiksēti elektroniskā formā.

Minētās revīziju pilnvaras neskar to attiecīgo valstu noteikumu piemērošanu, kuri paredz, ka konkrētas darbības var veikt tikai ar attiecīgas valsts tiesību aktiem īpaši norīkoti pārstāvji. Komisijas un Revīzijas palātas ierēdņi vai viņu pārstāvji, inter alia, nepiedalās mājas apmeklējumos vai oficiālā personu pratināšanā saskaņā ar attiecīgu dalībvalstu tiesību aktiem. Tomēr viņiem ir piekļuve šādi iegūtai informācijai.

Ja ar šo regulu piešķirto ►M1 Savienības ◄ finanšu atbalstu sekojoši piešķir trešai personai kā galīgam labuma guvējam, sākotnējais labuma guvējs, būdams ►M1 Savienības ◄ finanšu atbalsta saņēmējs, dara Komisijai zināmu visu vajadzīgo informāciju par galīgā labuma guvēja identitāti.

Šajā nolūkā labuma guvēji visus attiecīgos dokumentus glabā trīs gadus pēc galīgā maksājuma.

Komisija var arī prasīt, lai attiecīgā dalībvalsts veiktu revīziju uz vietas darbībām, ko finansē saskaņā ar 8. un 9. pantu. Komisijas un Revīzijas palātas ierēdņi vai viņu pārstāvji var piedalīties šādās revīzijās.

2. Ja Komisija uzskata, ka ►M1 Savienības ◄ līdzekļi nav izmantoti saskaņā ar šajā regulā vai jebkurā citā spēkā esošā ►M1 Savienības ◄ tiesību aktā ietvertiem nosacījumiem, tā informē labuma guvējus, arī galīgos labuma guvējus 1. punkta nozīmē, kuri mēneša laikā pēc tāda paziņojuma saņemšanas nosūta Komisijai paskaidrojumus.

Ja minētajā laikposmā labuma guvēji neatbild vai viņu paskaidrojumi neliek Komisijai grozīt viedokli, Komisija samazina vai atceļ piešķirto finansiālo ieguldījumu, vai pārtrauc maksājumus.

Visus nepamatoti veiktos maksājumus atmaksā Komisijai. Summām, kas nav laikus atmaksātas, piemēro procentu likmi saskaņā ar Regulas (EK, Euratom) Nr. 1605/2002 nosacījumiem.

3. Komisija nodrošina attiecīgus finansēto darbību kontroles un revīzijas pasākumus saskaņā ar Regulas (EK, Euratom) Nr. 1605/2002 53. panta 7. punktu un 165. pantu.

4. Ievērojot valstu suverenitātes principu, vienīgi ar trešās valsts piekrišanu Komisija var veikt vai var būt veikusi finanšu revīzijas līdzekļiem, kas izmaksāti trešām valstīm, finansējot pasākumus saskaņā ar 13. panta a) punktu.

29. pants

Novērtējums un pārskati

1. Saskaņā ar šo regulu finansētas darbības regulāri uzraudzīs, kontrolējot to īstenošanu.

2. Komisija finansētām darbībām regulāri nodrošina neatkarīgu un pieaicinātu speciālistu veiktu novērtējumu.

3. Komisija iesniedz Eiropas Parlamentam un Padomei:

a) starpposma novērtējuma ziņojumu par saskaņā ar šo regulu finansēto darbību rezultātiem un to īstenošanas kvalitatīvajiem un kvantitatīvajiem aspektiem – ne vēlāk kā 2011. gada 31. martā;

b) ziņojumu par saskaņā ar šo regulu finansētu darbību turpinājumu – ne vēlāk kā 2012. gada 30. augustā;

c) ex post novērtējuma ziņojumu par paveikto – ne vēlāk kā 2014. gada 31. decembrī.







VIII

NODAĻA

NOBEIGUMA NOTEIKUMI

▼M1

30. pants

Komitejas procedūra

1. Komisijai palīdz Zivsaimniecības un akvakultūras komiteja, kas izveidota saskaņā ar 30. panta 1. punktu Regulā (EK) Nr. 2371/2002. Minētā komiteja ir komiteja Eiropas Parlamenta un Padomes Regulas (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu ( 15 ), nozīmē.

2. Ja ir atsauce uz šo punktu, piemēro Regulas (ES) Nr. 182/2011 5. pantu.

▼M1 —————

▼M1

32. pants

Novecojušu tiesību aktu atcelšana

Regulu (EK) Nr. 657/2000 un Lēmumus 2000/439/EK un 2004/465/EK ar šo atceļ no 2007. gada 1. janvāra. Tomēr tos noteikumus, kas izklāstīti Lēmuma 2000/439/EK 3. panta otrajā ievilkumā, 4. un 6. pantā un tā pielikumā un kas bija piemērojami 2006. gada 31. decembrī, pēc analoģijas piemēro valstu 2007. un 2008. gada programmām datu vākšanas, pārvaldības un izmantošanas jomā.

▼B

33. pants

Stāšanās spēkā

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

To piemēro no 2007. gada 1. janvāra līdz 2013. gada 31. decembrim.

Šī regula uzliek saistības kopumā un ir tieši piemērojama visās dalībvalstīs.